CELEX: 62019TN0585
Language: fi
Date: 2019-08-23 00:00:00
Title: asia T-585/19: Kanne 23.8.2019 – EJ v. EIP

28.10.2019   
            
            
               FI
            
            
               Euroopan unionin virallinen lehti
            
            
               C 363/22
            
         
      Kanne 23.8.2019 – EJ v. EIP
      (asia T-585/19)
      (2019/C 363/30)
      Oikeudenkäyntikieli: ranska
      
         Asianosaiset
      
      
         Kantaja: EJ (edustajat: asianajajat L. Levi ja A. Blot)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  ottaa tämän kanteen tutkittavaksi ja toteaa sen perustelluksi
               
            ja tämän seurauksena
      
                  —
               
               
                  kumoaa 16.2.2018 tehdyn päätöksen, jolla kantajan tyttären vakavasta sairaudesta aiheutuneiden kuljetuskustannusten korvaamisen taannehtivuus rajoitetaan 18 kuukauteen, ja 23.3.2018 tehdyn päätöksen, jolla huollettavana olevasta lapsesta kaksinkertaisena maksettavan lisän taannehtivuus rajoitetaan viiteen vuoteen
               
            
                  —
               
               
                  tarvittaessa kumoaa 14.5.2019 tehdyn päätöksen, jolla mainitut päätökset pysytetään
               
            
                  —
               
               
                  määrää maksettavaksi korvauksen täten aiheutuneesta aineellisesta vahingosta ja henkisestä kärsimyksestä
               
            
                  —
               
               
                  velvoittaa vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan hallinnollisten määräysten 2.2.3 artiklaa ja sairauskassan korvausasteikon 1 artiklaa on rikottu ja on tehty ilmeinen arviointivirhe.
               
            
                  2)
               
               
                  Toinen kanneperuste, jonka mukaan huolenpitovelvollisuutta ja hyvän hallinnon periaatetta ei ole noudatettu.
                  Kantaja vaatii myös vastaajan velvoittamista maksamaan huollettavana olevasta lapsesta kaksinkertaisena maksettavan lisän ajanjaksolta 1.9.2007–31.5.2012 ja korvaamaan hänen tyttärensä vakavasta sairaudesta aiheutuneet kuljetuskustannukset ajanjaksolta 1.9.2007–18.2.2018; näille summille on maksettava viivästyskorkoa, jonka määrä vahvistetaan Euroopan keskuspankin korkokannan mukaan korotettuna kahdella prosenttiyksiköllä. Lopuksi kantaja vaatii henkisestä kärsimyksestään korvausta 2000 euroa.